Luis Olivé/Message
Artorn a la Tàula

Message 
TANT che j’era cogià
tra spì ‘d gran e papavèr
na farfala vlutà
l’é volame an s’ij làver.

A l’è andasse e tornà
con na festa ‘d gatìi.
Fior e bàuce andorà
as passavo ‘d bësbìi.

Mi sentìa ij frisson 
- è-lo ‘d mòrt, è-lo ‘d veuja? -
d’una reusa an boton
che, a ‘n sospir, as dësfeuja.

A l’è stait un basin                                                   
d’ale rosse.  Na fiama.                                                        
N’ànima? ‘N rissolin?                                               
O ’n message ‘d mia Mama?                                       

1951 

Leteratura piemontèisa
Poesìa
Luis Olivé